Aalborgs Stifts Adresseavis, 1826-07-05
Demetrius Ypsilanti er, formedelst hans Protest, af samme Regering erklæret uværdig til at beklæde nogetsomhelst Embede. Kongen af Portugal besad, uden Tvivl en større og rigere Samling af Diamanter, end nogen anden Monark i Europa, og desuden en uberegnelig Skat af Guldstøv og Barrer, Sølv og møntet Guld. Han vidste næppe selv Beløbet af disse Rigdomme; de ere forvarede i Kister, som stode i de Værelser han selv beboede. Denne Skat har i mange Aar tiltaget og er kun sjælden rørt. Sine Diamanter har Kongen for det meste paa sin egen Person og lagde dem sjælden af. Af en stor Mængde Kostbarheder kom han i Besiddelse, da hans Moder blev erklæret for afsindig, og siden den Tid har han bestandig lagt de mest udsøgte Produkter af Brasiliens Guld-og Diamantgruber, hen til sin Privatskat. Af denne udgav han Jntet for sine eller sit Hofs Fornødenheder, som kom dyrt nok til at staae. Udgifterne for Hoffets Kjøkken allene beregnes til tusinde Guineer daglig. Jngen, ikke engang hans Sønner, maatte spise ved samme Taffel som han. Hans Yndlingsretter vare Riis bagt med Skinke, Fuglevildt, andet Vildt, Pølser, altid med meget Peber og andre Kryderier efter Landets Skik og Brug. Religiøse Ceremonier og Omsorgen for hans Skatte beskæftigede denne Monark meget. Prindserne af Huset Braganza lide alle mere eller mindre af en sygelig Hævelse ved Knæerne, hvorfor de aldrig lade sig see i Silkebeenklæder. Ogsaa denne Konge har bestandig vide Beenklæder. - Keiseren af Brasilien er i det hele meget rask og rørig, han bærer bestandig store Kyradseerstøvler til op over Knæet; saaledes er han ogsaa forestillet i et Maleri, i fuld keiserlig Ornat, Kappe o. s. v. og i sine yndede Støvler. Han er forresten en ypperlig, utrættelig Rytter, og faa Ordonantsofficerer og Adjutanter kunne holde ud med ham. (Ogsaa Jnfanten Dom Miguel er en udmærket Rytter og tager sig meget godt ud til Hest). Der kan næppe tænkes en større Forskel end imellem Fader og Søn. Den sidste erholdt før sin Formæling ikke mere end 300 Pund Sterling af sin Fader om Aaret, og sidenefter en Tidlang ikke meere end 800 Pund. Alligevel gjorde han ingen Gjæld. Men Faderen, da han reiste fra Portugal til Brasilien, samlede alt, hvad der havde blot nogen Værdie, sammen og tog det med til Rio for at det ikke skulde falde Franskmændene i Hænderne: det samme gjorde han og, da han igjen forlod Amerika. Ved sin Afreise blev han saavel Banken som Privatpersoner, store Summer skyldig. Hans Søn har for største Deelen betalt dem, endnu medens Stridighederne med Portugal stode paa. Keiseren lever meget simpelt; hans Tilbøielig heder ere Jagten, Heste og militære Øvelser, Revyer o. s. v. - Det er ikke noget uvigtigt Spørgsmaal, hvem Kongen af Portugals Skatte efter hans Død skulle tilfalde. Endog kun saa omtrent at angive deres Beløb er umuligt. De Kors og Stjerner, han har som Stormester for de portugisiske Ordener, bestaae af lutter Diamanter af første Størrelse og Værd, og ere tilsammen blevne vurderede til 4 Millioner Pund. Under sit Ophold i Rio forærede han den hellige Sebastian et Smykke, hvoraf een Diamant allene blev anslaaet til 100000 Pund; men ved sin Afreise tog han denne Foræring tilbage og bragte den med sig til Lissabon. Kongen af Portugal besad som bekjendt den største Diamant, der nogensinde er bleven seet. Den er af Størrelse og Skikkelse som et Hønseæg, og er af engelske og hollandske Juvelerere bleven vurderet til 57 Millioner Pund.